OBEC ZEMIANSKE KOSTOĽANY

SMERNICA obce zemianske kostoľany
č. 3/2015, 
O ČINNOSTI ZBORU PRE OBČIANSKE ZÁLEžITOSTI čLOVEK čLOVEKU V ZEMIANSKYCH KOSTOľANOCH

Predkladá: 		Komisia kultúry, vzdelávania a športu

Spracovateľ:		PaedDr. Ivana Plachá

Dátum schválenia smernice :  9. 9. 2015

Dátum účinnosti smernice : 9. 9. 2015 

Článok 1
Poslanie ZPOZ

1	Zbor pre občianske záležitosti Človek človeku v Zemianskych Kostoľanoch (ďalej len ZPOZ) organizuje a spoluorganizuje občianske obrady, slávnosti a iné podujatia v obci Zemianske Kostoľany. 
2	Obec Zemianske Kostoľany je riadnym členom združenia ZPOZ Človek človeku v SR.
3	Činnosť ZPOZ-u riadi komisia kultúry, vzdelávania a športu pri OZ. Organizačne zabezpečujú činnosť ZPOZ-u a obrady matrikár a organizačný   vedúci, poverený starostom obce.

Článok 2
Členstvo v ZPOZ

1.	Členom ZPOZ sa stáva po nástupe do funkcie starosta obce, sobášiaci (schválení osobitným uznesením OZ) a matrikár v obci. 
2.	Pre výkon jednotlivých činností pri obradoch sú členovia ZPOZ vopred určení (sobášiaci, rečník, recitácia, spev, hra na nástroj, vedenie pamätnej knihy a pod.).

Článok 3
Podujatia ZPOZ

1.	ZPOZ organizuje a spoluorganizuje v obci tieto podujatia:
a)	občianske obrady: občianske sobáše, vítanie novorodencov, občianske pohreby, oslavy životných jubileí, oslavy jubilejných sobášov a iné,
b)	príležitostné obrady pri obecných slávnostiach,
c)	prijatia hostí a významných osobností obce,
d)	udeľovanie Ceny obce Zemianske Kostoľany a čestného občianstva obce,
e)	obrady pri významných a pamätných dňoch: štátne sviatky, pamätné dni obce, sviatky inštitúcií a organizácií, pracujúcich v obci,
f)	iné obrady podľa požiadaviek OZ a komisie kultúry, školstva a športu,
2.	Individuálne obrady podľa požiadaviek občanov obce nezahrnuté v písm. a – f) bodu 1 tohto článku, schváli komisia kultúry, vzdelávania a športu a občan ich hradí vo výške 50 %  nákladov, ak komisia nerozhodne inak.

3.	Podujatia ZPOZ sú evidované v pamätnej knihe.

Článok 4
Zabezpečenie obradov, slávností a činnosti ZPOZ 

1.	Obrady organizačne zabezpečuje matrikár alebo organizačný vedúci ZPOZ-u.
2.	Občianske obrady (sobáše) sa vykonávajú v obradnej miestnosti obce a ďalších priestoroch určených pre vykonávanie občianskych sobášov. Ďalšie obrady a slávnosti sa vykonávajú podľa ich charakteru v dome kultúry, v dome smútku na obecnom cintoríne a v ďalších priestoroch a na verejných priestranstvách.
3.	Scenár slávnosti pripravuje organizačný vedúci v spolupráci so starostom/-kou obce a zástupcom ZPOZ-u, prípadne predsedom komisie kultúry, vzdelávania a športu.
4.	Materiálne zabezpečenie obradov uvedených v čl. 3, bod 1, písm. a – f) (pozvánky, kvetinové dary, darčeky, pamätné listy, spomienkové predmety a pod.) sa zabezpečujú z rozpočtu obce z príslušných rozpočtových kapitol.

Článok 5
Honorovanie členov ZPOZ

1.	Náklady na honoráre členov ZPOZ sú spolu s ostatnými nákladmi na činnosť súčasťou rozpočtu obce, sú riadne evidované a predkladané zastupiteľstvu v rámci rozpočtových pravidiel miestnej samosprávy.
2.	Honorovanie aktérov obradov ZPOZ je určené uznesením OZ č. 37/11 z 11. 5. 2011.
3.	Pri vyslaní člena ZPOZ na odborné školenie, výmenu skúseností, súťaže a pod., sú náklady (cestovné, stravné, účastnícke poplatky a pod.) hradené z rozpočtu obce, ak nie sú hradené organizátormi podujatia v zmysle osobitných právnych predpisov1.

Článok 5
Záverečné ustanovenia

1.	Táto smernica bola schválená uznesením obecného zastupiteľstva v Zemianskych Kostoľanoch dňa 9. 9. 2015 a je účinná dňom schválenia.
2.	Všetky zmeny a doplnky budú vykonávané uzneseniami obecného zastupiteľstva v Zemianskych Kostoľanoch.

V Zemianskych Kostoľanoch
Dňa 7. 9. 2015

									Ing. Jana Školíková
									    starostka obce

______________________________

1 zákon NR SR č. 283/2002 Z.z. o cestovných náhradách v znení neskorších predpisov